SZÁSZ ENDRE ÁLTALÁNOS ISKOLA

GYERMEK és IFJÚSÁGVÉDELMI

MUNKATERVE

2023/2024.

tanév

**Készítette:**

 Horváthné Heizler Ilona

gyermek és ifjúságvédelmi felelős

**Törvényi háttér:**

- A többször módosított 1993. évi LXXIX. törvény a közoktatásról

- 1997. XXXI. Tv. (Gyvt)

- 2001. évi XXXVII. törvény a tankönyvpiac rendjéről

- 11/1994 (VI.8.) MKM rendelet a nevelési-, oktatási intézmények működéséről

- A 2007 évi LXXXVII. Törvény ( az 1993. évi törv. módosítása)

- 2002. évi IX. törvény

- A szociális- és gyermekvédelmi törvény 2011 júliusi módosítása

- A családok tájékoztatásáról szóló 1998.évi LXXXIV törvény

**Alapvető, folyamatos feladat**:

**1, Veszélyeztetett gyermekekkel kapcsolatos teendők:**

- Az osztályfőnökök segítségével a  hátrányos, halmozottan hátrányos helyzetű, valamint

   a  veszélyeztetett tanulók felmérése, tanulmányi előmenetelük, szociális

  helyzetük figyelemmel kísérése.

- Szükség esetén felvenni a kapcsolatot a Gyermekjóléti és a Családsegítő

  Szolgálattal

- Fejlesztő csoportok, vagy egyéni foglalkozások alakítása a szaktanárokkal

            - Tanácsadás a szülőknek és a kollégáknak

            - Fegyelmi eljárásokon való részvétel

            - A hiányzások figyelemmel kísérése, kiemelten az igazolatlan hiányzások

             tekintetében.

**2, A szülők körében végzett feladatok:**

            - Együttműködés, szemléletformálás

            - Tanácsadás, tájékoztatás a jogokról és kötelességekről

            - Szülői értekezleteken, fórumokon aktív közreműködés

            - Érdeklődés esetén előadások szervezése

            - Esetenként családlátogatás az osztályfőnökkel, vagy a családsegítővel

            - Fogadóóra biztosítása

            - A városi Gyermekjóléti-, és Családsegítő Központ elérhetőségének

            kifüggesztése

**3, A tantestület körében végzett feladatok:**

            - A gyermek- és ifjúságvédelmi munka koordinálása

            - Együttműködés, szemléletformálás

            - Tanácsadás, információk, nyomtatványok átadása

            - Szoros kapcsolattartás az iskola vezetésével

            - Továbbképzések szervezése, motiválás a részvételre

            - A nevelőtestület életében az értekezleteken aktív részvétel

            - Szakirodalom ajánlása, tájékoztatás a változó törvényekről

            - Aktív együttműködés az egészségnap és a drog-prevenciós programokon

            - Fokozott figyelem az osztályfőnökökkel és a szaktanárokkal a hátrányos,

            a halmozottan hátrányos és a veszélyeztetett tanulók tanulmányaira

            - A hátrányos megkülönböztetés elkerülése

            - Szoros együttműködés az integrációs feladatok ellátásában az

            esélyegyenlőség megteremtése érdekében

**4, Önálló feladatok:**

            - Kapcsolattartás a külső intézményekkel ( Gyermekjóléti Sz.,

   Gyámhatóság, Önkormányzat, szervezetek, egyesületek, védőnő

            - Szakirodalom, törvények változásának tanulmányozása

            - Továbbképzéseken való részvétel

            - Estemegbeszéléseken való részvétel

            - Nyilvántartások naprakész, folyamatos kezelése

            - Közzétenni a gyermekvédelmi feladatokat ellátó fontosabb intézmények

            címét, telefonszámát.

            - Szükség esetén a jelzőrendszeren keresztül értesíteni az illetékeseket.

            - Az igazolatlan mulasztások figyelemmel kísérése, szükség esetén jelzés

            - Együttműködés a DÖK-kel.

**A hátrányos és a halmozottan hátrányos helyzet fennállásának megállapítása**

**A hátrányos helyzetű gyermek, tanuló, hallgató meghatározása**

Hátrányos helyzetű **az a rendszeres gyermekvédelmi kedvezményre jogosult** gyermek és nagykorúvá vált gyermek (fiatal felnőtt), aki esetében az alábbi körülmények közül **egy fennáll:**

a) a szülő vagy a családba-fogadó gyám **alacsony iskolai végzettsége**, ha a gyermeket együtt nevelő **mindkét szülőről**, a gyermeket egyedül nevelő szülőről vagy a családba-fogadó gyámról – **önkéntes nyilatkozata alapján** – megállapítható, hogy a rendszeres gyermekvédelmi kedvezmény igénylésekor **legfeljebb alapfokú iskolai végzettséggel** rendelkezik,

Az iskolai végzettségéről szóló nyilatkozat megtétele továbbra is önkéntes alapon történik.

Alapfokú iskolai végzettség: a köznevelésről szóló 2011. évi CXC. törvény alapján a nyolcadik évfolyam sikeres elvégzéséről kiállított bizonyítvány – iskolatípustól függetlenül – alapfokú iskolai végzettséget tanúsít. (Pl. egy 9. évfolyam elvégzése, vagy egy középfokú oktatási intézmény pár osztályának elvégzése a középfokú végzettség megszerzése nélkül az alapfokú végzettséget nem befolyásolja, hiszen ezek végzettségi szintet nem emelnek.)

b) a szülő vagy a családba-fogadó gyám **alacsony foglalkoztatottsága**, ha a gyermeket nevelő szülők bármelyikéről vagy a családba-fogadó gyámról megállapítható, hogy a rendszeres gyermekvédelmi kedvezmény igénylésekor az Szociális törvény. 33. §-a szerinti aktív korúak ellátására jogosult vagy a rendszeres **gyermekvédelmi kedvezmény** igénylésének időpontját megelőző 16 hónapon belül legalább 12 hónapig **álláskeresőként nyilvántartott** személy,

Az alacsony foglalkoztatottság a jegyző nyilvántartásából vagy a munkaügyi központ igazolása alapján állapítható meg.

Az alacsony foglalkoztatottság tekintetében a szociális igazgatásról és szociális ellátásokról szóló 1993. évi III. törvény 18. §-a alapján vezetett nyilvántartása vagy a 33. §-a szerinti ellátásra való jogosultság hiányában az állami foglalkoztatási szervnek a gyermeket nevelő szülők **bármelyikének,** a családba-fogadó gyámnak az álláskeresőként történő nyilvántartásáról szóló igazolása,

c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált városfejlesztési stratégiában **szegregátumnak nyilvánított lakókörnyezetben** vagy félkomfortos, komfort nélküli vagy szükséglakásban, illetve olyan **lakáskörülmények** között él, ahol korlátozottan biztosítottak az egészséges fejlődéséhez szükséges feltételek.

Az igazolás módja a településre vonatkozó integrált városfejlesztési stratégia szegregátum meghatározása alapján, vagy ennek hiányában a lakókörnyezet, illetve lakáskörülmények tekintetében az elvégzett vagy beszerzett, **környezettanulmány.** A környezettanulmány elvégzésére a települési önkormányzat jegyzője felkérheti a gyermekjóléti szolgálatot.

  A hátrányos helyzet megállapításához ezen túl nem elég a rendszeres gyermekvédelmi kedvezményre való jogosultság megállapítása, **még egy további körülményt is igazolni kell**a kérelem benyújtásánál. A halmozottan hátrányos helyzet megállapításához már **kettő fent meghatározott „körülménynek”** is teljesülnie kell a jogosultsághoz.

**Halmozottan hátrányos helyzet**

„Halmozottan hátrányos helyzetű

a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az fenti  a)–c) pontokban meghatározott körülmények közül **legalább kettő fennáll,**

b) a nevelésbe vett gyermek,

c) az **utógondozói ellátásban** részesülő és **tanulói vagy hallgatói jogviszonyban álló** fiatal felnőtt.”

**A hátrányos vagy halmozottan hátrányos helyzet fennállásának megállapítása**

A jegyzői gyámhatóság a rendszeres gyermekvédelmi kedvezményre való jogosultság elbírálásával egyidejűleg **kérelemre**– külön döntésben, a rendszeres gyermekvédelmi kedvezményre való jogosultsággal **egyező időtartamra (egy évre)** – megállapítja a gyermek, nagykorúvá vált gyermek (fiatal felnőtt) hátrányos vagy halmozottan hátrányos helyzetének fennállását.

**A jogosultság időtartama**

A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követően is kérelmezhető. Ebben az esetben a fentebb meghatározott feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg (egy évre).

A hátrányos, halmozottan hátrányos helyzet fennállásának megállapítására irányuló kérelmet az erre rendszeresített kérelemnyomtatvánnyal kell kezdeményezni. Jogszabályban került meghatározásra, hogy a hátrányos, halmozottan hátrányos helyzet feltételeinek meglétét miként lehet megállapítani.

A hátrányos, halmozottan hátrányos helyzet fennállása megszűnik a rendszeres gyermekvédelmi kedvezményre való jogosultság megszűnése utáni második hónap elsején.

**Veszélyeztetettség fogalma**:

Olyan - a gyermek vagy más személy által tanúsított - magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza,

*Súlyos problémák:*

1. éhezés, nem megfelelő táplálkozás

2. családon kívüli ideiglenes elhelyezés

3. megállapítható alkoholizmus a családban

4. antiszociális, kriminalizálódó baráti kör, csavargás

5. valamely szülő tartós pszichiátriai kezelése

6. nevelési-oktatási intézményből való indokolatlan hiányzás 18 év alatt

7. hatósági, szabálysértési intézkedés kiskorú gyermekkel szemben

8. alacsony jövedelmi viszonyok

9. problémás válás, gyermek-elhelyezési per

Kiemelten súlyos problémák:

1. fizikai bántalmazás a családban

2. a gyermek szexuális zaklatása

3. súlyos elhanyagolás , gondozatlanság

4. megállapíthatóan alkoholizáló, drog fogyasztó gyerekek

5. hajléktanság nem megfelelő lakáskörülmények

6. pszichés bántalmazás a családban, szülői terror

7. tartósan súlyos egészségügyi probléma

Fő feladat ezek feltérképezése, elemzése, segítségnyújtás a tanulónak, tanácsadás, segítségnyújtás a szülőnek.

**A munkaterv feladatai havi bontásban a 2022/2023-es tanévre**

**1. Cél:**

A diákok és a szülők ismerjék lehetőségeiket, jogaikat; tudják, hogy a probléma felmerülése esetén – vagy annak megelőzéséhez – hova fordulhatnak segítségért.

**Feladat:** Tájékoztatás

**Módszer:**

Plakátok, felhívások, a tájékoztatást szolgáló kiadványok jól látható helyen való elhelyezése

A tanulók és szüleik a tanév folyamán az aulában található faliújságon és a honlapon tájékozódhatnak a gyermek és ifjúságvédelmi felelős személyéről, elérhetőségéről.

Továbbá a gyermekvédelmi feladatokat ellátó fontosabb intézmények (pl.Gyermekjóléti Szolgálat, Drogambulancia stb.) elérhetőségeinek közzététele.

**Határidő**: szeptember

**Felelős:** ifj. véd. fel.

**2. Cél:**

Veszélyeztetettek, hátrányos helyzetűek, halmozottan hátrányos helyzetűek, rendszeres gyermekvédelmi kedvezményben részesülők, védelembe vettek felmérése, folyamatos aktualizálása.

**Feladat:**

Tanév elején az önkormányzattal egyeztetni, nyilvántartásba venni, hogy kik azok, akik a célcsoportba tartoznak.

**Módszer:**

Tájékozódás, adatgyűjtés

Iskolavédőnővel és a gyermekjóléti szolgálattal egyeztetni a szociálisan veszélyeztetett és az egészségügyileg veszélyeztetett tanulók névsorát

**Határidő:** október 1.

**Felelős:** ifj. véd. fel., védőnő, gyermekjóléti szolgálat munkatársai

**3. Cél:**

Szociálisan rászoruló gyermekek természetbeni segítése

**Feladat:** Adományruha gyűjtő akció szervezése, ruhaosztás

**Határidő:** folyamatos

**Felelős:** ifj. véd. fel.

**4.Cél:**

 Osztályfőnökökkel, szaktanárokkal való együttműködés, kölcsönös segítségnyújtás.

**Feladat:**

Tájékoztatás az információcsere módjáról, szükségességéről. A tanév folyamán folyamatos kapcsolattartás, tájékoztatás

**Határidő:** folyamatos

**Felelős:** ifj. véd. fel.

**5.Cél:**

Prevenció

**Feladat:**

Az egészség értékének felismertetése, tudatosítása

Az életkorral járó biológiai és lelki változások megismertetése, az egyensúly

megteremtése

**Módszer:**

Az iskolavédőnő, az iskolai szociális segítő és osztályfőnökök segítségével, közreműködésével felvilágosító

foglalkozások szervezése, lebonyolítása

Az egészségre káros szokások pszichés összetevőinek megismertetése:

-Káros szenvedélyek (drog, dohányzás, italozás)

-Szexuális felvilágosítás

-A serdülőkor buktatói

-Anoním kérdőíves felmérés

Célcsoport: 7-8. osztály

**Határidő:** folyamatos

**Felelős:** ifj. véd. fel., iskolai védőnő, osztályfőnökök, szociális segítő

**6.Cél:**

A gyermek hátrányos helyzetének, veszélyeztetettségének felismerése, lehetőség szerint azok kialakulásának megelőzése illetve enyhítése

**Feladat:** A gyermekvédelem látóterébe került gyermekek megkeresése.

**Határidő:** folyamatos

**Felelős:** ifj. véd. fel., osztályfőnökök

**7. Cél:**

A bántalmazás kiszűrése, illetve lehetőség szerinti megelőzése

**Feladat:**

Különösen figyelni kell a gyermek bántalmazására utaló jeleket. A

„gyermekbántalmazás” kifejezés tartalmazza egyaránt a lelki, testi és szexuális

bántalmazást.

**Módszer:**

Osztályfőnökök, szaktanárok, különösen a testnevelők figyelmét

felhívni arra, hogy ne csak a látható vagy érzékelhető tünetek jelentkezése esetén,

de már a legkisebb gyanú felmerülése esetén is jelezzenek.

Bizalmi viszony kialakítására való törekvés a diákok és nevelőik illetve a

gyermekvédelmi felelős iránt.

**Határidő:** folyamatos

**Felelős:** ifj. véd. fel., minden nevelő

**8. Cél:**

Segítségnyújtás, a veszélyeztetettség megszüntetésében való részvétel – a titoktartási kötelezettség figyelembevételével

**Feladat:** Tanácsadás mind a szülők, mind a gyermekek részére

**Módszer:**

A probléma jellegének megfelelő intézményhez való irányítás (pl. Családsegítő és Gyermekjóléti Szolgálat, Gyermekjogi képviselő, pszichológus stb.)

Együttműködési és jelzési kötelezettség a gyermekvédelmi rendszer felé

Szükség esetén a gyermek érdekében intézkedést kezdeményezni

**Határidő**: folyamatos

**Felelős:** ifj. véd. fel.

**9. Cél:**

Szemléletformálás mind a gyermek, mind a szülő tekintetében

**Feladat:**

Szülők felvilágosítása, ismereteik bővítése, segítségnyújtás a mindennapi problémák kezelésében

Ismerje fel a problémát, tudatosan tegyen lépéseket annak megoldásában.

**Módszer:**

Egyéni elbeszélgetések

Fogadóórák, családlátogatások alkalmával személyes találkozások

**Határidő:** folyamatos

**Felelős:** ifj. véd. fel., osztályfőnökök

**10. Cél:**

Viselkedési, magatartási, beilleszkedési zavarokkal küzdő gyermekek kirekesztődésének megelőzése

**Feladat:**

Viselkedési, magatartási, beilleszkedési zavarokkal küzdő gyermekek mentális segítése, okok keresése, beilleszkedésük segítése

**Módszer:**

Egyéni esetkezelés, egyéni elbeszélgetés, szükség szerint tanórán kívüli időpontokban.

**Határidő:** folyamatos

**Felelős:** ifj. véd. fel., osztályfőnökök

**11. Cél:**

A tanuló részképesség zavara ne okozzon „zavart” sem a családban, sem a tanórán

**Feladat:**

Tanácsadás, a segítő intézményekkel való kapcsolatfelvétel

**Módszer:**

A szülő segítése, hogy felvegye a gyógypedagógussal a kapcsolatot

**Határidő:** folyamatos

**Felelős:**gyógypedagógus

**12. Cél:**

 Bizalmon alapuló kapcsolattartás, az információcsere szabad áramlása a segítségnyújtás érdekében az adatvédelmi törvény és a titoktartási törvény megsértése nélkül

**Feladat:**

Összekötő szerep az iskola – gyerek – család – segítő intézmények között

**Határidő:** folyamatos

**Felelős:** ifj. véd. fel.

**13. Cél:**

 A „társtalan”, „közösségükben magányos” gyerekek felkarolása

**Feladat:**

Spontán vagy irányított beszélgetésekkel személyiségfejlesztés, szemléletformálás; ötletbörze a szabadidő kellemes és hasznos eltöltéséhez; az egész heti feszültség „kibeszélése”.

**Módszer:**

Egyéni vagy csoportos összejövetelek

A diákok számára teret adni kötetlen illetve irányított beszélgetéseiknek vagy aktuális

problémáik megbeszélésének.

Mindeközben ötleteket, tanácsokat adni, akár helyben szemléltetve a hasznos szabadidő eltöltés módozatait.

**Célcsoport:** felső tagozat

**Határidő:** igény szerint

**Felelős:** ifj. véd. fel.

**14. Cél:**

Hatékony problémakezelés

**Feladat:**

A felmerülő problémák hatékony, több oldalról való megközelítése, a megoldás több oldalról való támogatása

**Módszer:** A probléma jellegétől függően „esetkonferencia” összehívása

**Határidő:** szükség szerint

**Felelős:** ifj. véd. fel., osztályfőnök

**15. Cél:**

Az igazolatlan hiányzások visszaszorítása

**Feladat:**

 A szülők és a tanulók felvilágosítása az igazolatlan hiányzások következményeiről – személyes felvilágosítás, szülői értekezleten való tájékoztatás

**Módszer:**

Tanórákról való igazolatlan hiányzás esetén a törvényben meghatározott esetekben és módokon értesítés küldése a szülők, illetve a jegyző felé.

Ha a tanuló legalább 1 hétig nem jár be a tanórákra, és előzetesen illetve időközben

nem jelzi hiányzásának okát, abban az esetben erről tájékoztatjuk a szülőt, és kérjük, hogy haladéktalanul jelezze a hiányzás okát és annak előrelátható idejét.

**Határidő:** folyamatos

**Felelős:** ifj. véd. fel., osztályfőnökök

Nagyberki, 2023. 09. 19.